Ана Ахматова
И нека бъда пак сама…

Превод от руски: Иван Николов, 1974

chitanka.info

И нека бъда пак сама.

И любовта да е измама…

На твоята невеста няма

да пиша тровещи писма.

Но ти й дай добри съвети:

да се зачита в моя стих,

да пази моите портрети —

бъди внимателен жених!

Глупачки! Всякоя цени

съзнанието за победа —

не светла дружеска беседа,

не спомена от нежни дни…

Когато видиш удивен,

че свършват медните монети

на щастието, празен ден

и радости навек отнети —

в среднощния тържествен час

не идвай пак. Не те познавам.

С какво ще ти помогна аз?

От щастие не изцерявам.

1914

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.